ՄԱԿ-ը կկարողանա Սիրիայի վերականգնման աշխատանքներին մասնակցել միայն այն բանից հետո, երբ երկրում տեղի կունենա իշխանափոխություն: Այդ մասին ասվում է ՄԱԿ-ի քարտուղարության գաղտնի կարգադրագրում: Այդ փաստաթղթի գոյության մասին հայտնի է դարձել ՌԴ արտգործնախարար Սերգեյ Լավրովի հայտարարությունից: Նախարարը ՄԱԿ-ից պահանջել է բացատրություն տալ, թե ինչու նման հարցերը ներքին գաղտնի կարգադրությունների առարկա են դառնում ի շրջանցումն ՄԱԿ-ի Անվտանգության խորհրդի, եւ արեւմուտքցի գործընկերներին մեղադրել է համաշխարհային կազմակերպությունը իրենց նպատակներին ծառայեցնելու մեջ: ՄԱԿ-ը ժխտում էր նման կարգադրագրի գոյությունը: